CELEX: 62012CA0348
Language: sk
Date: 2013-11-28 00:00:00
Title: Vec C-348/12 P: Rozsudok Súdneho dvora (piata komora) z  28. novembra 2013 — Rada Európskej únie/Manufacturing Support & Procurement Kala Naft Co., Tehran, Európska komisia (Odvolanie — Reštriktívne opatrenia prijaté voči Iránskej islamskej republike s cieľom zabrániť šíreniu jadrových zbraní — Opatrenia namierené proti iránskemu ropnému a plynárenskému priemyslu — Zmrazenie finančných prostriedkov — Povinnosť odôvodnenia — Povinnosť odôvodniť opodstatnenosť opatrenia)

8.2.2014   
            
            
               SK
            
            
               Úradný vestník Európskej únie
            
            
               C 39/6
            
         Rozsudok Súdneho dvora (piata komora) z 28. novembra 2013 — Rada Európskej únie/Manufacturing Support & Procurement Kala Naft Co., Tehran, Európska komisia
   (Vec C-348/12 P) (1)
   
   (Odvolanie - Reštriktívne opatrenia prijaté voči Iránskej islamskej republike s cieľom zabrániť šíreniu jadrových zbraní - Opatrenia namierené proti iránskemu ropnému a plynárenskému priemyslu - Zmrazenie finančných prostriedkov - Povinnosť odôvodnenia - Povinnosť odôvodniť opodstatnenosť opatrenia)
   2014/C 39/10
   Jazyk konania: francúzština
   
      Účastníci konania
   
   
      Odvolateľka: Rada Európskej únie (v zastúpení M. Bishop a R. Liudvinaviciute-Cordeiro, splnomocnení zástupcovia)
   
      Ďalší účastníci konania: Manufacturing Support & Procurement Kala Naft Co., Tehran (v zastúpení: F. Esclatine a S. Perrotet, avocats) a Európska komisia (v zastúpení: M. Konstantinidis a E. Cujo, splnomocnení zástupcovia)
   
      Predmet veci
   
   Odvolanie podané proti rozsudku Všeobecného súdu (štvrtá komora) z 25. apríla 2012, Manufacturing Support & Procurement Kala Naft (T-509/10), ktorým Všeobecný súd zrušil rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, s. 39), vykonávacie nariadenie Rady (EÚ) č. 668/2010 z 26. júla 2010, ktorým sa vykonáva článok 7 ods. 2 nariadenia (ES) č. 423/2007 o reštriktívnych opatreniach voči Iránu (Ú. v. EÚ L 195, s. 25), rozhodnutie Rady 2010/644/SZBP z 25. októbra 2010, ktorým sa mení a dopĺňa rozhodnutie 2010/413/SZBP (Ú. v. EÚ L 281, s. 81), a nariadenie Rady (EÚ) č. 961/2010 z 25. októbra 2010 o reštriktívnych opatreniach voči Iránu, ktorým sa zrušuje nariadenie (ES) č. 423/2007 (Ú. v. EÚ L 281, s. 1), v rozsahu, v akom sa tieto akty týkajú Manufacturing Support & Procurement Kala Naft Co., Tehran — Spoločná zahraničná a bezpečnostná politika — Reštriktívne opatrenia prijaté voči Iránu s cieľom zabrániť šíreniu jadrových zbraní — Zoznam osôb, organizácií a subjektov, na ktoré sa vzťahuje zmrazenie finančných prostriedkov — Nesprávne právne posúdenie — Prípustnosť — Otázka, či má dotknutý subjekt postavenie vládnej organizácie — Nemožnosť takejto organizácie odvolávať sa na ochranu základných práv — Dôkazné bremeno
   
      Výrok rozsudku
   
   
               1.
            
            
               Rozsudok Všeobecného súdu Európskej únie z 25. apríla 2012, Manufacturing Support & Procurement Kala Naft/Rada (T-509/10), sa zrušuje.
            
         
               2.
            
            
               Žaloba o neplatnosť, ktorú podala Manufacturing Support & Procurement Kala Naft Co., Tehran, sa zamieta.
            
         
               3.
            
            
               Manufacturing Support & Procurement Kala Naft Co., Tehran, znáša svoje vlastné trovy konania a je povinná nahradiť trovy konania, ktoré vznikli Rade Európskej únie v prvostupňovom konaní, ako aj v konaní o odvolaní.
            
         
               4.
            
            
               Európska Komisia znáša svoje vlastné trovy prvostupňového konania, ako aj odvolacieho konania.
            
         
      (1)  Ú. v. EÚ C 287, 22.9.2012.